Oxalis acetosella

Oxalis acetosella (en bresà cunusìda come Alelüja o Erba salìnaElisa Zersi, Prospetto delle piante vascolari spontaneee o comunemente coltivate nella provincia di Brescia, 1871 - Brescia, in Commentari dell'Ateneo di Brescia, per gli anni 1868 e 1869. (pò a sö google.books)) l'è 'na spéce de piànta erbàcea che fà part de la famìa botànica de le Oxalidaceae.
L'è uriginària de l'Europa e de 'na part de l'Asia. El nòm sapecìfich (acetosella) el se referés al saùr àgher che g'ha le sò fòie.Oxalis acetosella  (Vive la Naturaleza)

 Descrisiù 
La fiorés en primaéra, e la fà sö dei fiurilì biànch con de le striadüre culùr ròza, de rar se pöl troàn apò a rós o viòla.

Le fòie i è furmàde de trè fuiulìne a fùrma de cör, condèna piéga 'n mès. El gambì l'è sitìl e l'è de culùr rós / maròn, De nòt, quan che gh'è scür o quan che piöf, le fòie le se piéga 'n dét envèrs el gambì e i fiùr i se 'nturciùla sö compàgn de 'n füs. El fröt l'è 'na càpsula de 4÷10 mm che g'ha 5 cavità e ognöna de chèste le g'ha dét giü o du granì de somésa. La somésa, quan che 'l fröt l'è bèl madür, la vé tràda fò de 'n sistéma elàstich e la pöl rià a 'na bèla distànsa.

'Na ólta se la dopràa per dàga saùr a le 'nsalàte ma semài che se 'n màia tròpa la pöl véser tòsica perchè la g'ha dét l'àcit osàlico  che l'è 'ndigèst.

 Ambiènt endó la crès 
Se la tróa perlopiö en zòne schiàde del sul perchè la g'ha bezògn de póca lùce e ömede, compagn dei bósch. Se pöl troàla de la pianüra 'nfìna ai dumìla méter de altésa.

Se la tróa 'n töcc i stàti de l'Euròpa (l'è fàcil de troà en töta l'Italia setentriunàla), ma apò 'n Asia 'n fìna al Giapù e 'n America setentriunàla. 

 Sinònim 

 Oxalis alba Steud.
 Oxalis americana Bigelow
 Oxalis americana fo. rhodantha Fernald
 Oxalis longiflora L.
 Oxalis montana fo. rhodantha (Fernald) Churchill
 Oxalis montana Raf.
 Oxalis nemoralis Salisb.
 Oxalis taquetii R.Knuth
 Oxalis vulgaris Gray«Oxalis acetosella». Tropicos.org. Missouri Botanical Garden. Consultàt ai 13 de zenér del 2010.

 Galerìa de foto 

 Riferimèncc 

 Neltje Blanchan (2005). Wild Flowers Worth Knowing. Project Gutenberg Literary Archive Foundation.

 Colegamèncc estèrni 

 Den virtuella floran: Oxalis acetosella 
 Giftpflanzen.com — Waldsauerklee 
 oxalis-acetosella.com — Oxalis acetosella 

Categoria:Oxalidaceae